L'estratègia Europa 2020 fixa cinc objectius que s'han d'assolir tant en el conjunt de la Unió Europea com a cadascun dels estats membres, que fan referència a l'ocupació, la recerca i el desenvolupament, el canvi climàtic i l'energia, l'educació, i la lluita contra la pobresa i l'exclusió social; en aquest marc l'estratègia Catalunya 2020 (ECAT 2020) integra les actuacions dels plans sectorials dels departaments de la Generalitat amb què es transposa l'estratègia Europa 2020 a Catalunya.
El primer eix estratègic en que s'estructura l'ECAT 2020 és la millora de l'ocupabilitat, en especial a través de l'orientació professional i la formació.
L'accés personalitzat a serveis d'orientació professional és un factor clau per a la millora de l'ocupabilitat de les persones en situació de desocupació i, amb l'objectiu de gestionar amb eficàcia i eficiència aquests serveis, es configuren com elements imprescindibles la definició de l'objectiu professional i la identificació del grau d'ocupabilitat d'aquestes persones, que condicionaran les actuacions que configuraran el seu itinerari d'inserció laboral.
La Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya, estableix que els serveis ocupacionals han de cobrir, entre altres àmbits, el de l'orientació professional i, en aquest àmbit, el Servei Públic d'Ocupació de Catalunya gestiona els serveis d'informació i d'orientació professional que es desenvolupen a la seva xarxa d'oficines de Treball, en un primer nivell d'informació i assessorament a les persones demandants d'ocupació, i els que es desenvolupen en un segon nivell complementari i especialitzat en col·laboració amb entitats privades.
En el segon nivell de gestió dels serveis d'informació i orientació, el Programa d'orientació i acompanyament a la inserció ofereix a les persones demandants d'ocupació recursos per a la recerca de feina mitjançant accions d'orientació i d'informació professional i tutories de suport, articulades en itineraris personalitzats.
En el desenvolupament de les actuacions grupals i individuals que configuren el procés d'orientació s'acompanya la persona demandant d'ocupació en la definició o millora del seu projecte professional, es treballen les necessitats detectades i les competències necessàries per millorar la seva ocupabilitat i es promouen actuacions de prospecció del mercat de treball per facilitar la inserció laboral, seguint les línies directrius de l'ECAT 2020.
Aprovar les bases reguladores per a la concessió de subvencions públiques per a la realització d'accions d'orientació i acompanyament a la inserció que es detallen a l'annex 1 d'aquesta Ordre.
Queda derogada l'Ordre TSF/301/2016, de 4 de novembre, per la qual s'aproven les bases reguladores per a la concessió de subvencions per a la realització d'accions d'orientació i acompanyament a la inserció.
Barcelona, 3 de setembre de 2018
L'objecte d'aquestes bases és regular les accions d'informació i orientació per a l'ocupació i d'acompanyament a la inserció que identifiquin i desenvolupin les competències necessàries en el context laboral per millorar la posició en el mercat de treball de les persones demandants d'ocupació, i que facilitin la detecció i dinamització d'iniciatives d'autoocupació.
2.1 Les actuacions que se subvencionaran per donar compliment a l'objecte del programa són d'orientació individual i grupal així com de tutorització de suport durant la seva execució articulades en itineraris personalitzats d'acord amb les necessitats específiques d'orientació de les persones participants.
2.2 Les actuacions subvencionables es financen amb càrrec als fons rebuts del Ministeri que tingui les competències d'Ocupació.
Podran ser entitats beneficiàries d'aquests ajuts les entitats privades amb personalitat jurídica pròpia, amb o sense ànim de lucre, constituïdes legalment i amb establiment operatiu a Catalunya.
Requisits per obtenir la condició d'entitat beneficiaria
e) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores, i també d'acord amb el que indica l'article 48 de la Llei Orgànica 3/2007, de 22 de març, per a la igualtat efectiva de dones i homes, referit a les mesures específiques per a la prevenció de l'assetjament sexual i per raó de sexe en el treball.
g) En cas d'associacions i fundacions ja constituïdes subjectes a les disposicions del Codi civil de Catalunya, disposar dels estatus adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol i haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil.
h) En cas de fundacions, a més del punt anterior, han de complir el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
j) Disposar de capacitat tècnica i econòmica per executar les actuacions subvencionables, d'acord amb el que estableixen els apartats II) i IV) de l'annex 3 d'aquesta Ordre en relació amb els recursos materials i tècnics i les instal·lacions.
k) Estar al corrent de pagament de les obligacions tributàries amb l'Estat i amb la Generalitat i les obligacions davant la Tresoreria General de la Seguretat Social.
l) Complir amb l'obligació establerta en l'article 11 de la Llei 17/2015, del 21 de juliol, d'igualtat efectiva de dones i homes de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
En el cas de les empreses incloses en els apartats 2, 3 i 4 de l'article 45 de la Llei orgànica 3/2007, de 22 de març, per a la igualtat efectiva entre homes i dones, hauran d'elaborar i aplicar amb caràcter obligatori un Pla d'Igualtat d'homes i dones.
q) Disposar de l'acreditació mitjançant certificació negativa del Registre central de delinqüents sexuals, que les persones que treballen per a l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
r) Les persones sol·licitants de les subvencions s'han d'adherir al codi ètic que figura com a annex 2 a aquestes bases reguladores.
s) Complir amb les obligacions que es determinen en la base 23 de l'annex 1 d'aquesta Ordre.
Desenvolupament de les accions subvencionables
Les actuacions subvencionables previstes a la base 2.1 de l'annex 1 d'aquesta Ordre es portaran a terme per unitats d'orientació ubicades en els punts d'actuació que s'autoritzin a la resolució d'atorgament de subvenció.
Una unitat d'orientació estarà formada pel personal previst a l'apartat VI) de l'annex 3 d'aquesta Ordre i disposarà dels recursos i instal·lacions que s'estableixen als apartats II) i IV) de l'annex 3 esmentat.
La previsió de necessitats d'unitats d'orientació es detallarà a la corresponent convocatòria de subvencions.
Les actuacions que se subvencionen inclouen serveis d'informació i d'orientació per a l'ocupació i l'autoocupació i la millora de les competències personals; també inclouen la promoció d'actuacions de prospecció del mercat de treball per facilitar la inserció laboral de les persones participants.
Els continguts, la definició dels objectius i la metodologia a emprar en el desenvolupament de les actuacions subvencionables s'especifiquen a l'annex 3 d'aquesta Ordre.
Les actuacions que es regulen en aquesta Ordre s'adrecen a persones treballadores en situació d'atur demandants d'ocupació (DONO) que compleixin els requisits següents:
- Amb necessitat de definir o millorar l'objectiu professional.
- Estar inscrites al Servei Públic d'Ocupació de Catalunya amb la demanda activa.
- Tenir disponibilitat i interès per participar.
- Tenir coneixements de català o de castellà que els permeti participar en les sessions individuals i grupals del programa.
- Tenir autonomia suficient en informàtica i Internet.
A les corresponents convocatòries de subvenció es podran afegir altres requisits addicionals.
Les persones que participin en les actuacions d'orientació previstes en aquesta Ordre procediran de les oficines de Treball del Servei Públic d'Ocupació de Catalunya.
Les entitats beneficiàries hauran d'atendre obligatòriament totes les persones derivades que compleixin els requisits, i no es podran especialitzar en un tipus determinat de col·lectiu.
8.1 La quantia de la subvenció a atorgar per a les actuacions previstes a la base 2.1 de l'annex 1 d'aquesta Ordre és un mòdul econòmic per unitat d'orientació, l'import del qual, un cop aplicada l'actualització que correspongui, es publicarà a la convocatòria corresponent en base a un informe tècnic motivat en el qual s'han de preveure les variables tècniques econòmiques i financeres que s'han tingut en compte en la determinació del mòdul.
El mòdul per unitat d'orientació comprèn les retribucions salarials brutes i les cotitzacions empresarials a la seguretat social de personal tècnic, de suport, coordinador i prospector i les despeses generals, materials i tècniques associades a l'actuació calculades mitjançant l'aplicació d'un tipus fix, per atendre un nombre mínim de persones al llarg de la durada del programa, el qual es determinarà en la corresponent convocatòria de subvencions.
8.2 Els criteris que es tindran en compte per determinar l'import a atorgar són: el nombre d'unitats d'orientació sol·licitades, els altres ajuts rebuts, la puntuació obtinguda en els criteris de valoració, la previsió de necessitats d'unitats d'orientació detallada a la convocatòria de subvencions, i les disponibilitats pressupostàries.
8.3 Es consideraran persones ateses les que hagin participat com a mínim en l'acció tutoria individual i hi consti en l'aplicació de gestió del programa amb el resultat acció realitzada.
El Servei Públic d'Ocupació de Catalunya verificarà el nombre de persones derivades per les oficines de Treball a les entitats beneficiàries i el nombre de persones ateses pel personal tècnic de les entitats.
8.4 En cas que el cost final efectiu de l'activitat subvencionada sigui inferior al cost inicialment pressupostat i l'entitat hagi atès el nombre mínim de persones que s'estableixi a la resolució de convocatòria corresponent, la despesa mínima, realitzada i justificada, de l'activitat subvencionada exigible per poder considerar acomplert l'objecte i la finalitat de la subvenció serà la corresponent al 70% de l'import atorgat.
Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària i es realitzi en el termini i les condicions que determinin aquestes bases, així com les que puguin preveure les corresponents convocatòries.
En cap cas, el cost dels bens o serveis subvencionats no pot superar el seu valor de mercat.
La totalitat de les despeses s'acreditaran mitjançant la justificació de l'execució del mòdul, el qual queda definit a la base 8 de l'annex 1 d'aquesta Ordre.
10.1 Les sol·licituds i altres tràmits associats al procediment de concessió de les subvencions i la seva justificació, s'han de presentar segons models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa d'orientació i acompanyament a la inserció en el cercador de Tràmits Gencat.
La corresponent resolució de convocatòria detallarà els terminis de presentació de les sol·licituds i la resta de tràmits.
aquesta interrupció, aportant el corresponent codi de referència de la incidència oberta, perquè pugui efectuar el tràmit durant l'ampliació del termini.
En aquest sentit, cal tenir en compte el que indica l'article 28.7 de la Llei 39/2015, d'1 d'octubre, del procediment administratiu comú de les administracions públiques, que estableix que els interessats es responsabilitzen de la veracitat dels documents que presentin.
S'ha de precedir d'un índex i ha d'incloure com a mínim el següent:
Implantació de l'entitat al territori.
L'entitat ha de presentar una relació dels punts d'actuació sol·licitats, on consti l'adreça, municipi i comarca; les entitats que sol·licitin més d'un punt d'actuació en un mateix municipi hauran d'indicar l'ordre de prelació d'aquests punts d'actuació en cas que obtinguin la mateixa puntuació en el procediment de concurrència competitiva.
Per a cada punt d'actuació sol·licitat, l'entitat ha d'acreditar documentalment l'activitat o activitats que duu a terme de forma continuada mitjançant subvencions públiques, de forma privada i/o les que desenvolupi amb altres entitats o organismes en l'àmbit territorial específic on proposa dur a terme el programa, així com els anys d'experiència en aquestes activitats.
Així mateix, l'entitat ha d'aportar informació del context social i socioeconòmic de l'àmbit geogràfic corresponent a cada punt d'actuació on proposa desenvolupar el programa que inclogui dades sobre les taxes d'atur, col·lectius en risc d'exclusió social, polítiques actives d'ocupació que s'estan duent a terme, així com les fonts d'on obté aquesta informació.
Breu descripció del treball en xarxa amb altres entitats i/o institucions per facilitar la inserció laboral de persones demandants d'ocupació.
Perfils i característiques de les persones aturades en procés de recerca de feina en l'àmbit territorial on es proposa desenvolupar el programa: identificació de les necessitats específiques d'orientació i de les dificultats de les persones objecte d'intervenció.
Descripció de les peculiaritats i característiques metodològiques dels itineraris en funció dels diferents perfils de les persones participants definits a l'apartat 2.
Experiència de l'entitat beneficiària en l'execució de programes d'orientació per a l'ocupació.
Descripció dels sistemes d'avaluació.
La informació addicional que l'entitat consideri oportú adjuntar, s'ha de presentar al final de la memòria en format d'annex.
La memòria ha de tenir un màxim de 20 pàgines si l'entitat sol·licita fins a 5 punts d'actuació, un màxim de 30 pàgines si sol·licita entre 6 i 20 punts d'actuació i un màxim de 40 pàgines si sol·licita més de 20 punts d'actuació.
b) Memòria econòmica: pressupost detallat del projecte i quantia de l'ajut que se sol·licita.
La memòria econòmica estarà inclosa en el formulari normalitzat de sol·licitud.
c) Material tècnic de les accions previstes als blocs que es detallen a l'annex 3 d'aquesta Ordre, tant pel que fa al material d'ús del personal tècnic com pel que fa al material que utilitza la persona usuària; ambdós materials hauran d'anar precedits d'un índex.
d) Quan la signatura electrònica de la persona que signa la sol·licitud acredita la representativitat amb què actua no és necessari aportar més documentació en relació a la representació.
e) En cas de societats civils privades (SCP), còpia de l'escriptura pública o contracte de constitució.
f) Full de domiciliació bancària degudament omplert, si no s'ha presentat anteriorment, o han transcorregut més de cinc anys, o s'ha modificat el seu contingut, d'acord amb el model del Departament de la Vicepresidència i d'Economia i Hisenda de la Generalitat de Catalunya, disponible a l'adreça d'Internet http://economia.gencat.cat/ca/70_ambits_actuacio/tresoreria_i_pagaments/04_models_i_formularis/
11.3 En cas que els documents ja es trobin en poder de qualssevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre, del procediment administratiu comú de les administracions públiques, la seva aportació es pot substituir per una declaració de la persona sol·licitant segons la qual no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
12.1 L'incompliment dels requisits no esmenables o del termini de presentació de sol·licituds que estableix aquesta Ordre comporta la inadmissió de la sol·licitud.
12.2 La manca de presentació de qualssevol dels documents que preveu la base 11 de l'annex 1 d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
12.3 Qualsevol persona sol·licitant pot desistir expressament de la seva sol·licitud de subvenció abans de rebre la resolució d'atorgament, presentant un escrit de desistiment i la persona titular de la Subdirecció General d'Ocupació i Territori ha d'acceptar el desistiment amb la resolució corresponent.
12.4 Prèviament a la concessió de les subvencions, la persona titular de la Subdirecció General d'Ocupació i Territori ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
13.1 Els criteris de valoració de les sol·licituds seran els següents:
Puntuació del criteri: màxim 25 punts.
a.1) Implantació de l'entitat al territori.
Es valorarà la implantació de l'entitat, acreditada documentalment, en l'àmbit territorial del punt d'actuació sol·licitat.
- L'entitat acredita més de 5 anys d'activitat: 10 punts.
- L'entitat acredita fins a 5 anys d'activitat: 5 punts.
- L'entitat acredita fins a 3 anys d'activitat: 3 punts.
- L'entitat acredita menys d'1 any d'activitat: 0 punts.
a.2) Informació del context social i socioeconòmic de l'àmbit d'actuació.
Es valorarà la informació del context social i socioeconòmic de l'àmbit geogràfic corresponent al punt d'actuació sol·licitat: dades sobre taxes d'atur, col·lectius en risc d'exclusió social, polítiques actives d'ocupació que s'estan duent a terme, així com les fonts d'on obté aquesta informació.
a.3) Característiques de les persones desocupades en procés de recerca de feina en l'àmbit d'actuació; definició de perfils.
Es valorarà la identificació de perfils i de les diverses dificultats i necessitats específiques d'orientació de les persones objecte d'intervenció en l'àmbit d'actuació del punt d'actuació sol·licitat.
Es valorarà la definició de les peculiaritats i característiques metodològiques dels itineraris en funció dels perfils de persones susceptibles de participar en el programa identificats per l'entitat:
- L'entitat defineix itineraris per a 5 tipus de perfils diferenciats: 5 punts.
- L'entitat defineix itineraris per a 4 tipus de perfils diferenciats: 3 punts.
- L'entitat defineix itineraris per a 3 tipus de perfils diferenciats: 1 punt.
- L'entitat defineix menys de 3 itineraris diferenciats: 0 punts.
a.5) L'entitat treballa en xarxa amb altres entitats i/o institucions que facilitin a la persona demandant d'ocupació seguir un itinerari d'inserció laboral.
Criteri b) Experiència de l'entitat en l'execució de programes d'orientació per a l'ocupació.
Puntuació del criteri: màxim 20 punts.
b.1) Es valorarà l'experiència de l'entitat en la realització d'accions específiques en l'àmbit de l'orientació per a l'ocupació en algun dels 5 exercicis anteriors al de la publicació de la convocatòria.
- L'entitat ha desenvolupat el Programa d'orientació i acompanyament a la inserció: 15 punts.
- L'entitat acredita experiència en el desenvolupament de processos d'orientació per a l'ocupació en actuacions diferents del Programa d'orientació i acompanyament a la inserció o de la impartició del mòdul de tècniques de recerca de feina: 10 punts.
- L'entitat acredita experiència només en la impartició del mòdul de tècniques de recerca de feina: 2 punts.
b.2) Es valorarà la trajectòria de les entitats que han desenvolupat el Programa d'orientació i acompanyament a la inserció en algun dels 5 exercicis anteriors al de la publicació de la convocatòria.
- L'entitat ha col·laborat un exercici: 1 punt.
- L'entitat ha col·laborat dos o tres exercicis: 3 punts.
- L'entitat ha col·laborat quatre o cinc exercicis: 5 punts.
Criteri c) Sistemes d'avaluació.
Puntuació del criteri: màxim 5 punts
Es valorarà que l'entitat disposi de sistemes d'avaluació de la seva activitat:
- Disposa d'un sistema d'avaluació interna i d'impacte de la seva activitat: 2 punts.
- Descriu els indicadors que utilitza per avaluar la seva activitat: 1 punt.
- Disposa d'una o vàries eines d'avaluació del grau de satisfacció de les persones participants: 2 punts.
Puntuació del criteri: màxim 40 punts.
Es valorarà d'una banda el material que emprarà el personal tècnic en el desenvolupament del programa i d'altra banda el material que l'entitat facilitarà a les persones que hi participin.
Es valorarà la descripció dels continguts, la definició dels objectius i la metodologia a emprar en cada una de les accions previstes a l'annex 3 d'aquesta Ordre, així com l'adequació i el disseny dels materials:
Es valorarà la claredat dels continguts, les dinàmiques proposades per a l'assoliment dels objectius de cada una de les accions previstes a l'annex 3 d'aquesta Ordre, així com l'adequació i el disseny dels materials:
Es valorarà la cobertura territorial de les necessitats per demarcació territorial que es publicaran en la corresponent convocatòria de subvencions.
Puntuació del criteri: màxim 10 punts.
13.2 Un cop valorades les sol·licituds que es presentin d'acord amb els criteris fixats en l'apartat anterior i ponderades d'acord amb el barem establert, la puntuació que, com a màxim, podran obtenir les entitats sol·licitants, serà de 100 punts.
L'atorgament de la subvenció es realitzarà en funció de la puntuació obtinguda en cada punt d'actuació, sempre que s'assoleixi una puntuació mínima total de 50 punts i una puntuació mínima de 14 punts en el criteri d.1) i de 14 punts en el criteri d.2), amb subjecció a la disponibilitat pressupostària i la previsió territorial de necessitats detallada a l'annex de la convocatòria de subvencions.
El nombre d'unitats d'orientació atorgat es realitzarà d'acord amb els intervals següents:
Puntuació entre 65,01 i 100 punts: s'atorgarà com a màxim 2 unitats d'orientació per punt d'actuació.
Puntuació entre 50 i 65 punts: s'atorgarà com a màxim 1 unitat d'orientació per punt d'actuació.
En les comarques assenyalades a l'annex de distribució territorial de la convocatòria de subvencions s'atorgarà el 50% d'una unitat d'orientació.
En cas que el nombre total d'unitats d'orientació atorgades resultant no cobreixi les necessitats per demarcació territorial previstes a la convocatòria de subvencions, s'atorgarà un màxim de 3 unitats d'orientació als punts d'actuació on s'hagin sol·licitat que hagin obtingut major puntuació fins cobrir el nombre d'unitats per demarcació territorial previst a la convocatòria.
En cas d'empat en la puntuació obtinguda es donarà prioritat a les entitats que obtinguin una major puntuació en els següents criteris i per aquest ordre: criteri de material tècnic, criteri d'experiència en l'execució de programes d'orientació per a l'ocupació i criteri de definició d'itineraris.
De produir-se nous empats es donarà prioritat al punt d'actuació ubicat al municipi amb un major índex d'atur i, en cas que estiguin ubicats al mateix municipi, s'atorgarà d'acord amb l'ordre de prelació indicat per l'entitat en la memòria tècnica presentada juntament amb la sol·licitud d'atorgament.
13.3 S'haurà de deixar constància en l'expedient dels aspectes concrets que s'han valorat en aplicació de cada criteri i de la relació entre la puntuació obtinguda i l'import de la subvenció.
14.1 El procediment de concessió de les subvencions regulades en aquesta Ordre és el de concurrència competitiva.
El procediment de concessió de subvenció s'inicia l'endemà de la data de publicació al Diari Oficial de la Generalitat de Catalunya de la convocatòria ordinària.
14.2 L'òrgan competent per a la instrucció del procediment és la persona titular de la Subdirecció General d'Ocupació i Territori.
14.3 La composició de l'òrgan col·legiat que analitzarà i avaluarà les sol·licituds presentades és:
- La persona titular de la Subdirecció General d'Ocupació i Territori.
- La persona titular del Servei d'Informació i d'Orientació Professional.
- La persona titular d'un Servei Territorial d'Ocupació del Servei Públic d'Ocupació de Catalunya.
Així mateix, assistirà la persona titular del Servei Jurídic del Servei Públic d'Ocupació de Catalunya com a membre assessor.
La valoració de les sol·licituds es realitzarà d'acord amb els criteris objectius de valoració indicats a la base 13 de l'annex 1 d'aquesta Ordre.
14.4 Un cop avaluades les sol·licituds, l'òrgan instructor formularà la proposta de resolució d'atorgament, d'acord amb l'informe de l'òrgan col·legiat, i l'elevarà a l'òrgan resolutori.
15.1 L'òrgan competent per dictar la resolució és la persona titular de la Direcció del Servei Públic d'Ocupació de Catalunya, a proposta de la persona titular de la Subdirecció General d'Ocupació i Territori.
15.2 El termini màxim per emetre la resolució i notificar-la serà de 3 mesos, a comptar des de la data de la publicació de la convocatòria.
15.3 La resolució d'atorgament ha de ser degudament motivada i ha de contenir, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat, i en cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si s'escau, ha de presentar el beneficiari.
15.4 Aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
15.5 En cas que l'òrgan competent no dicti i notifiqui la resolució en el termini 3 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.6 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant la persona titular de la Secretaria General del Departament de Treball, Afers Socials i Famílies en el termini d'un mes, a comptar de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, del 3 d'agost.
15.8 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució definitiva d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Les accions subvencionades s'hauran d'iniciar dins l'any de l'exercici pressupostari del seu atorgament.
El termini d'execució, que s'establirà a la corresponent convocatòria de subvenció, podrà ser com a màxim de 12 mesos.
17.2 El pagament de la subvenció es tramita mitjançant una bestreta del 90% de l'import atorgat, un cop comprovat que l'entitat ha presentat correctament la documentació per l'inici de les actuacions prevista a la base 20.1 d'aquesta Ordre, per a la qual no s'exigeixen garanties.
El pagament del 10% restant s'ha de tramitar un cop l'activitat subvencionada ha estat degudament justificada, d'acord amb el que estableixen aquestes bases i la normativa aplicable.
Per a les actuacions regulades en aquesta Ordre, es consideraran circumstàncies que alteren les condicions de la concessió les següents:
- Les que afectin a qualsevol dels requisits establerts per obtenir les subvencions.
- Les que afectin, sense autorització prèvia, a la ubicació dels punts d'actuació i al nombre d'unitats d'orientació atorgat per punt d'actuació.
- L'obtenció concurrent d'altres subvencions.
Les actuacions regulades per aquesta Ordre no poden ser objecte de subcontractació.
20.1 Un cop rebuda la resolució d'atorgament, per iniciar l'execució de les actuacions caldrà presentar la documentació que determini la corresponent convocatòria de subvencions, en el termini que prevegi a aquest efecte, juntament amb la informació relativa a les retribucions dels òrgans de direcció o administració, prevista a l'apartat o) de la base 23.1 de l'annex 1 d'aquesta Ordre, en cas que l'import atorgat sigui superior a 10.000 euros.
20.2 Així mateix, la documentació d'execució que es genera en el desenvolupament de les actuacions i que les entitats beneficiàries hauran de custodiar o presentar com a evidències de la realització de les actuacions es detallarà en la corresponent convocatòria de subvencions.
20.3 L'entitat beneficiària presentarà la documentació per iniciar les actuacions i la documentació d'execució segons models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa d'orientació i acompanyament a la inserció en el cercador de Tràmits Gencat.
21.1 La justificació del compliment de les condicions imposades i de la consecució de l'objecte de la subvenció es farà d'acord amb el preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i l'Ordre ECO/172/2015, de 3 de juny, sobre les formes de justificació de subvencions.
21.2 La modalitat de justificació de les actuacions previstes a la base 2.1 de l'annex 1 d'aquesta Ordre és la d'acreditació per mòduls.
La justificació de les actuacions ha d'incloure una memòria explicativa del compliment de la finalitat de les actuacions, amb indicació de les activitats realitzades i dels resultats obtinguts, i una memòria econòmica.
La memòria explicativa inclourà una declaració de la persona representant legal de l'entitat beneficiària, segons model normalitzat, que detallarà per a cada unitat d'orientació on s'ha desenvolupat el programa, el període d'execució, el nombre de persones derivades per les oficines de Treball, el nombre de persones ateses i el nombre de persones que no han iniciat un itinerari d'orientació amb indicació dels motius.
Així mateix, inclourà una relació del personal que ha portat a terme el programa en cada unitat, amb la indicació del tipus de tasca que ha desenvolupat i el seu període d'execució.
Si s'escau es farà constar el/s període/s que les persones de la unitat d'orientació han causat baixa, agrupats per tipus de personal.
La memòria econòmica ha de contenir el següent:
Declaració de la persona representant legal de l'entitat beneficiària, segons model normalitzat, que inclourà el nombre d'unitats d'orientació per punt d'actuació on s'ha desenvolupat el programa.
Quantia de la subvenció, calculada sobre la base de les unitats d'orientació i de les activitats quantificades a la declaració, multiplicat pel mòdul establert a la convocatòria, segons model normalitzat.
Si escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin a comptar des del termini de finalització per a la presentació de la justificació econòmica.
El beneficiari no està obligat a presentar els estats comptables, ni les factures o d'altres documents de valor probatori en el tràfic jurídic mercantil.
21.4 Termini i lloc de presentació: en el termini màxim de 3 mesos des de la finalització de les actuacions les entitats beneficiàries de les subvencions resten obligades a realitzar-ne la justificació i a presentar-la d'acord amb les indicacions de la base 10.1 de l'annex 1 d'aquesta Ordre.
22.1 Les actuacions de verificació per part de la Subdirecció General de Verificació i Supervisió de les accions subvencionables seran de dos tipus:
23.1 Són obligacions de les entitats beneficiàries d'aquestes subvencions:
b) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en aquesta Ordre.
c) Subscriure una pòlissa d'assegurances d'accidents personals que cobreixi per a cadascuna de les persones participants en les accions un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà i durant l'assistència als punts d'actuació de l'entitat autoritzats i, si escau, a les visites a empreses previstes a l'acció grupal Mercat de Treball i Ocupacions establerta a l'annex 3 d'aquesta Ordre.
La pòlissa d'assegurances ha de donar cobertura al període d'execució de totes les unitats d'orientació tenint en compte la data d'inici prevista a l'apartat IX) de l'annex 3 esmentat.
d) Conservar els justificants originals (paper i electrònics), i l'altra documentació relacionada amb la subvenció atorgada, durant un període mínim de cinc anys, a comptar des de la data de finalització del termini de justificació de l'objecte de la subvenció o bé des de la data de presentació dels justificants corresponents, si és anterior.
j) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 31 de l'annex 1 d'aquesta Ordre.
l) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
m) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
n) Complir amb les indicacions que determina l'annex 3 d'aquesta Ordre i les que determinin les guies que s'esmenten i desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
o) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
p) D'acord amb el que estableix l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals del programa subvencionat puguin tenir contacte amb menors en l'exercici de les activitats relacionades amb el programa, l'entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
q) Adherir-se als principis ètics i regles de conducta als quals han d'adequar l'activitat les persones beneficiàries, i que es detallen a l'Annex 2.
r) Les entitats privades, els partits polítics, les associacions i fundacions vinculades, les organitzacions sindicals i empresarials que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions, sempre que aquesta quantitat sigui de més de 5.000 euros, han de complir les obligacions del Títol II de la Llei 19/2014, de 29 de desembre.
s) Presentar al Servei Públic d'Ocupació de Catalunya tota la documentació corresponent a l'execució i la justificació de les actuacions segons el que s'indiqui a la base 20 i la base 21 de l'annex 1 d'aquesta Ordre.
t) En cas que la documentació que es presenta amb la sol·licitud i amb qualsevol altre tràmit associat al procediment de concessió de les subvencions i la seva justificació, no sigui original o còpia autèntica, declarar que és una còpia idèntica del document original i que les dades contingudes són certes.
u) Recollir i custodiar l'autorització per facilitar les dades de les persones adscrites a l'acció o accions subvencionades i/o de les persones destinatàries.
23.2 Són obligacions específiques del programa subvencionat les següents:
a) Disposar dels certificats de solidesa corresponents als punts d'actuació on es realitzin les actuacions subvencionades expedits en els quatre anys anteriors a la data de publicació de la convocatòria de subvenció.
b) Disposar de la totalitat del personal de les unitats d'orientació atorgades durant tot el període d'execució, d'acord amb el que preveu l'apartat VI) de l'annex 3 d'aquesta Ordre.
c) Facilitar l'assistència del personal subvencionat a les accions formatives de caràcter obligatori programades pel Servei Públic d'Ocupació de Catalunya.
d) Autoritzar al Servei Públic d'Ocupació de Catalunya per fer ús del material tècnic utilitzat per l'entitat beneficiària, en el seu cas.
e) Garantir la traçabilitat de totes les actuacions realitzades i el seu resultat, mitjançant les aplicacions de gestió d'accions del Servei Públic d'Ocupació de Catalunya amb l'objectiu de millorar la posició de les persones demandants d'ocupació en el mercat de treball.
f) Utilitzar els accessos a les aplicacions informàtiques que proporciona el Servei Públic d'Ocupació de Catalunya per gestionar exclusivament les actuacions de les persones participants en el programa.
També serà causa de revocació l'incompliment i la falsedat en la declaració dels requisits previstos a la base 4.
25.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol IX de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
El nombre mínim de persones a atendre per unitat d'orientació atorgada es determinarà a la corresponent convocatòria de subvencions.
En cas que la unitat d'orientació no assoleixi aquest nombre mínim es revocarà la subvenció atorgada per a la unitat d'orientació, excepte per causes no imputables a l'entitat.
Es considerarà que no són causes imputables a l'entitat, per no haver disposat d'un nombre suficient de persones per assolir el nombre mínim establert, els supòsits següents:
- Quan el nombre de persones derivades a la unitat d'orientació per les oficines de Treball sigui inferior al nombre mínim esmentat.
- Quan el nombre de persones derivades a la unitat d'orientació per les oficines de Treball sigui superior al nombre mínim esmentat i consti en l'aplicació de gestió del programa el codi de resultat corresponent a totes les persones derivades incloses les que no han iniciat l'itinerari d'orientació.
b) Període d'execució de la unitat d'orientació
En cas que una unitat d'orientació no realitzi la totalitat del període d'execució previst a la Resolució d'atorgament de subvenció, es revocarà l'import proporcional al període no executat.
c) Període d'execució del personal d'una unitat d'orientació
En el supòsit que una unitat d'orientació superi el període màxim previst a l'apartat VI) de l'annex 3 d'aquesta Ordre per substituir el personal tècnic, de suport, prospector o coordinador que causi baixa, es revocarà la subvenció atorgada per a la unitat d'orientació.
d) Incompliment de l'obligació d'assistir a les accions formatives
D'acord amb el que estableix l'apartat VIII) de l'annex 3 d'aquesta Ordre, en cas que el personal de l'entitat beneficiària no assisteixi a les accions formatives programades pel Servei Públic d'Ocupació de Catalunya sense motiu acreditat i comunicat al mateix Servei Públic d ́Ocupació de Catalunya, es revocarà la subvenció atorgada per a la unitat d'orientació.
e) Accés a les aplicacions informàtiques
En cas que es verifiqui l'accés a informació relativa a persones que no participin en el programa mitjançant les aplicacions informàtiques que proporciona el Servei Públic d'Ocupació de Catalunya es revocarà la totalitat de la subvenció atorgada.
Resten exclosos els supòsits de revocacions d'imports inferiors a 60 euros o que impliquin el reintegrament d'un import inferior a 60 euros en els termes previstos per l'article 40 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
Les entitats beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Servei Públic d'Ocupació de Catalunya i la part finançada amb càrrec a altres fons públics o privats.
29.1 El Servei Públic d'Ocupació de Catalunya establirà, de manera estandarditzada i sistematitzada, els mitjans i els terminis pel registre d'informació de les dades corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu per al període 2014-2020, la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
El registre haurà de realitzar-, com a mínim, trimestralment.
29.2 La convocatòria de subvencions establirà els indicadors i els mecanismes de recollida d'aquests.
D'acord amb el que disposen els articles 17 a 20 de la Llei 38/2003, de 17 de novembre, general de subvencions, es donarà publicitat de la informació sobre les convocatòries i les resolucions de concessió mitjançant la Base de Dades Nacional de Subvencions.
31.3 El tipus de la publicitat restarà condicionada a la/les font/s de finançament de la subvenció, que s'establiran en cada convocatòria
L'entitat beneficiària haurà d'incloure, en totes les mesures d'informació i comunicació que realitzi, el logotip del Servei Públic d'Ocupació de Catalunya i el senyal de la Generalitat de Catalunya.
Les mides i la distribució seran les que indiqui la pàgina d'identitat corporativa de la Generalitat de Catalunya referents al Servei Públic d'Ocupació de Catalunya que es poden trobar a l'enllaç: http://identitatcorporativa.gencat.cat/web/.content/Documentacio/descarregues/dpt/COLOR/
31.5 L'entitat beneficiària haurà d'incloure, en totes les mesures d'informació i comunicació que realitzi, el logotip del Ministeri que tingui les competències d'Ocupació i del Servicio Público de Empleo Estatal.
Les característiques tècniques de les mesures d'informació i dels cartells s'han d'adequar al que determini la normativa de la Conferència sectorial d'Ocupació i Afers Laborals a l'Ordre que reguli la distribució territorial de les subvencions d'àmbit laboral finançades amb càrrec als Pressupostos Generals de l'Estat.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" de l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, amb la finalitat de gestionar els expedients de subvencions i ajuts del Servei Públic d'Ocupació de Catalunya.
L'òrgan administratiu responsable d'aquest fitxer és la Direcció del Servei Públic d'Ocupació de Catalunya; carrer Llull, 297-307, 08019-Barcelona, adreça electrònica: mailto: [EMAIL] davant la qual es poden exercir els drets d'accés, rectificació, cancel·lació i oposició.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat pel Reial decret 887/2006, de 21 de juliol, la Llei 26/2010, del 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la Llei 39/2015, d'1 d'octubre, del procediment administratiu comú de les administracions públiques, la Llei 40/2015, d ́1 d ́octubre, de règim jurídic del sector públic, així com el que disposa la Llei de pressupostos de la Generalitat de Catalunya de cada exercici, així com altra normativa comunitària, estatal i autonòmica que pugui ser d'aplicació.
Principis ètics i regles de conducta.
Especificacions tècniques per al desenvolupament d'accions d'orientació i acompanyament a la inserció
Prenent com a base el model de competències elaborat des de l'ISFOL (Instituto per lo sviluppo della formazione profesionale dei lavoratori), el procés d'orientació es basa en la identificació i el desenvolupament de les competències necessàries en el context laboral, és a dir, el conjunt de recursos personals, capacitats, habilitats, destreses, coneixements, preferències, interessos que té cada persona i que aplicats al context laboral esdevenen competències professionals.
Es treballen competències d'anàlisi de l'ocupabilitat i de recerca de feina amb la finalitat d'aconseguir que cada persona prengui consciència de la seva situació, que augmenti la confiança en si mateixa, que adquireixi autonomia i que identifiqui els seus interessos i motivacions envers la recerca de feina a partir dels seus coneixements i experiències.
Mitjançant les actuacions que configuren el procés d'orientació s'acompanya la persona demandant d'ocupació en la definició del seu projecte professional i es treballen les necessitats detectades per millorar el seu posicionament en la cerca de feina.
Les actuacions han de permetre també identificar i desenvolupar aquelles competències claus que li permetin desenvolupar-se professionalment en un nou lloc de feina.
Així mateix, de forma transversal i al llarg de tot el procés, es treballen els següents aspectes:
Balanç de competències: es creu convenient que la construcció d'una imatge personal i realista basada en l'ocupabilitat d'una persona i que identifiqui competències es porti a terme durant totes i cada una de les parts del procés.
Planificació: un procés de recerca de feina porta, de forma implícita, la necessitat d'una mínima organització de la gestió i de les accions a dur a terme en cada un dels moments.
Gestió del canvi: totes les transformacions i procediments conductuals requereixen modificar protocols i reestructurar formes d'actuació.
Es considera el canvi com a ens necessari per a optimitzar processos i procediments en curs.
Prospecció empresarial: des de l'entitat beneficiària s'ha d'impulsar la prospecció empresarial a través d'una investigació de la xarxa empresarial de l'entorn i s'ha de potenciar el contacte amb les empreses per tal de captar llocs de treball als quals puguin optar les persones participants en el programa.
- Accions que configuren l'itinerari
Les accions que configuren l'itinerari de cada persona poden ser grupals o individuals.
Tant una metodologia com altra generen un espai que afavoreix prendre consciència d'un/a mateix/a, conèixer-se i situar-se en les pròpies possibilitats, així com conèixer el mercat i confrontar-s'hi.
La persona tècnica que dugui a terme la tutoria inicial amb la persona participant, també realitzarà la tutoria de seguiment i la de tancament; les sessions grupals les podrà realitzar una persona tècnica diferent de qui fa les tutories esmentades.
Pel que fa a la tutoria de suport d'eines de recerca, la podrà realitzar tant la persona tècnica que faci les sessions grupals com la que faci les sessions individuals.
La tutoria de suport a la inserció la portarà a terme el personal prospector.
En les actuacions individuals és important que s'estableixi una relació de confiança que afavoreixi un espai en què es puguin detectar motivacions actituds, problemes, inquietuds, un espai per escoltar, orientar i ajudar a decidir.
En les accions grupals es potencia l'acompanyament d'un grup de persones participants amb la finalitat d'obrir un espai de comunicació, conversa i orientació grupal, on qui participa pugui tenir la possibilitat d'analitzar, revisar i dialogar de forma conjunta la temàtica de l'acció.
També és un espai on es poden tractar les inquietuds, preocupacions, i, mitjançant la força del grup, millorar la motivació i el rendiment a l'hora de cercar feina, fomentant la reflexió i la convivència social.
Els grups seran d'un màxim de 10 persones.
Les accions individuals seran les següents:
Tutoria de suport d'eines de recerca.
La tutoria inicial és una entrevista individual que duu a terme la persona tècnica de l'entitat beneficiària amb la persona derivada per l'oficina de Treball per donar-li a conèixer amb més profunditat les característiques i el funcionament del programa i per confirmar que reuneix els requisits per participar-hi.
Un cop comprovats els requisits de la persona participant, l'objectiu de la tutoria és determinar junt amb la persona demandant, les circumstàncies, l'entorn socioeconòmic, les motivacions, interessos i disponibilitat per encarar un procés d'orientació, i realitzar un diagnòstic precís del seu perfil professional i de les seves potencialitats.
Amb la informació resultant d'aquesta acció la persona tècnica pactarà amb la persona participant l'objectiu a assolir i les accions que durà a terme en el seu itinerari que es reflectiran en el document Pacte d'Itinerari.
Si escau, la persona tècnica modificarà el diagnòstic inicial fet en l'oficina de Treball i les dades de currículum que consten a la "Fitxa del Ciutadà", mitjançant l'aplicació informàtica Galileu.
Totes les persones inicien la seva participació en el programa mitjançant aquesta acció.
La tutoria inicial tindrà una durada aproximada d'una hora, però si la complexitat del cas ho requereix la intervenció pot ser més llarga i es pot desenvolupar en més d'una sessió.
La tutoria de seguiment la podrà realitzar la persona tècnica amb l'objectiu d'analitzar els resultats obtinguts per la persona en les accions en què ha participat, aclarir o reformular aspectes desenvolupats i valorar la necessitat de participar en altres accions no previstes inicialment en el Pacte d'Itinerari.
- Tutoria de suport d'eines de recerca
Tutoria adreçada a donar suport a la persona participant respecte algun dels continguts desenvolupats a l'acció Eines de recerca de feina.
En aquesta acció es valorarà amb la persona participant els objectius assolits i es determinaran aquells aspectes que la persona hauria de treballar autònomament per aconseguir millorar la seva ocupabilitat.
Es durà a terme la tutoria de tancament en el moment que el personal tècnic de l'entitat determini que la persona participant ha finalitzat el seu itinerari.
L'objectiu és recollir els aspectes treballats durant l'itinerari, fer una valoració de la participació global de la persona en les accions i assenyalar la contribució de la participació en el programa respecte a la seva situació de partida.
Aquesta informació es reflectirà en l'informe de tancament el qual s'incorporarà a la tasca de Registre de fi de procés de l'aplicació Galileu i formarà part de l'expedient individual de la persona participant que custodia l'entitat.
Des de l'oficina de Treball es tindrà en compte aquest informe per a la posterior avaluació de l'impacte del procés en la millora de l'ocupabilitat de la persona derivada.
La durada recomanada d'una tutoria de tancament és d'una hora.
Acció d'acompanyament en el procés d'inserció laboral.
El personal prospector realitzarà aquesta tutoria per tal de posar en contacte la persona participant amb el mercat de treball, assessorar-la en el seu procés d'inserció laboral i fer-ne un seguiment.
La persona prospectora contactarà amb empreses amb l'objectiu de captar llocs de treball per a les persones que participen en el programa i citarà les persones que compleixin el perfil requerit per les empreses per tal de facilitar-los les dades necessàries per presentar la seva candidatura.
Realitzarà un seguiment de les candidatures presentades, dels resultat dels processos de selecció en què participin i de la seva incorporació al lloc de treball, en els casos que hi accedeixin.
La persona prospectora, d'acord amb el personal tècnic de la unitat d'orientació, podrà proposar a les persones participants que continuïn el seu itinerari d'orientació amb l'objectiu d'incidir en els aspectes rellevants per a la presentació de noves candidatures.
Cada persona usuària en funció de les seves necessitats participarà en un o més blocs i dins de cada bloc pot participar en una o diverses accions.
Aquest disseny permet disposar d'un ventall ampli d'itineraris que permet ajustar-los a les necessitats de cada persona.
Els blocs i accions són els següents:
Bloc 0: Competències clau per a l'ocupabilitat.
0.2 Identificació de competències de base i transversals.
Bloc 1: Anàlisi de l'ocupabilitat.
1.2 Mercat de treball i ocupacions.
3.1 Desenvolupament de competències clau
Aquestes actuacions no s'han d'entendre com un seguit d'accions que es desenvoluparan l'una darrera l'altra sinó com un conjunt d'actuacions que es desenvolupen en funció de les necessitats i característiques de cada persona.
El personal tècnic podrà desenvolupar aquestes actuacions de forma individual en els casos que consideri que és convenient per a la persona participant.
Aquest bloc preveu les competències clau per poder seguir un procés d'orientació i incorporar-se al mercat laboral amb l'objectiu principal de situar la persona en el mercat i vèncer possibles resistències.
Objectiu: analitzar la situació del context laboral per facilitar la presa de consciència així com detectar i treballar possibles resistències de la persona envers el mercat laboral.
Situació general del mercat de treball: evolució de les contractacions i situacions d'atur.
Drets i deures de les persones treballadores i empresaris/empresàries.
Vèncer les resistències i situacions de desgast que pot provocar la situació de trobar-se a l'atur.
Valors i motivacions per treballar: la importància de tenir un lloc de treball analitzada des de diferents perspectives: psicològica, social, econòmica.
Identificació de competències de base i transversals.
Objectiu: identificar les competències de base i transversals necessàries per tal que la persona pugui seguir de forma òptima un procés de recerca de feina.
Identificació de competències de base de la persona i d'aquelles que es consideren necessàries per iniciar un procés de recerca de feina: lecto-escriptura, informàtica, idioma.
Identificació de les pròpies capacitats i aptituds: autoconeixement, comunicació, relació interpersonal i grupal, responsabilitat, habilitats socials, i la importància de tenir-les identificades per tal de facilitar el procés de recerca de feina.
Anàlisi de situacions laborals i no laborals on es posin en joc les competències de base i transversals.
Coneixement de l'entorn per ubicar els recursos del municipi: formatius, laborals i socials.
Conjunt d'accions adreçades a definir l'objectiu professional i a determinar el nivell d'ocupabilitat d'una persona en relació amb l'ocupació o ocupacions en les quals vol buscar feina.
Objectiu: determinar les motivacions que té la persona a partir de desigs, afinitats, gustos, habilitats, experiències, coneixements, per possibilitar l'elecció de l'ocupació o ocupacions sobre les quals s'emmarcarà el procés de recerca de feina.
Identificació d'interessos i ocupacions relacionades amb aquests interessos.
Valoració de la pròpia experiència professional per tal d'analitzar els aspectes que poden ajudar a identificar les motivacions i interessos.
Valoració d'aprenentatges no formals que han pogut ser útils de cara a la nova configuració de l'ocupació objectiu.
Valoració de les competències tècnicoprofessionals (formació i experiència professional) dutes a terme fins aleshores.
Objectiu: identificar els factors estructurals que incideixen en la pròpia ocupabilitat i les característiques i requeriments que demanda el mercat de treball de les ocupacions de cada participant mitjançant l'anàlisi de la situació del mercat de treball.
Situació general del mercat i específica del sector d'ocupació on la persona participant busca feina.
Experiències vivencials: visites a empreses, xerrades de professionals, visualització de vídeos...
Situacions contractuals i especificitats del sector en quant a salaris, mobilitat geogràfica, horaris.
Dotar les persones participants de les eines necessàries per poder destriar les característiques concretes dels perfils professionals de cada ocupació objectiu per tal que, en relació amb el propi autoconeixement, es pugui perfilar un pla d'acció de consecució d'objectiu.
Recursos per a la interpretació i identificació de competències requerides per a l'ocupació en relació amb les pròpies de la persona.
En cas de programar visites a empreses, l'entitat beneficiària haurà de contractar una pòlissa d'assegurança d'accidents personals que cobreixi per a cadascun de les persones participants un capital de 23.432,25 euros en cas de mort, i de 46.864,52 euros en cas d'invalidesa, tots dos derivats del risc d'accidents durant el desplaçament, per qualsevol mitjà, i durant la visita a les empreses.
Conjunt d'accions de caràcter instrumental adreçades a desenvolupar competències de base d'accés a l'ocupació.
Objectiu: determinar els canals de recerca més adequats al sector en el qual es busca feina per tal d'optimitzar al màxim el temps de recerca.
L'acció es destina a aquelles persones que precisin conèixer la gran varietat de canals d'accés al mercat de treball així com emprar-los de la forma més adequada al seu camp professional.
Vies d'accés al mercat de treball: per compte propi i per compte aliè.
Intermediaris del mercat de treball: serveis facilitadors de l'apropament de la persona candidata a les ofertes de treball adients.
Presentació, característiques, avantatges, inconvenients dels diferents canals de recerca de feina en relació amb l'ocupació objectiu de cada persona: autocandidatura, xarxes de contactes, xarxes 2.0, premsa analògica i digital, portals d'ocupació, borses de treball, col·legis i gremis professionals, etc.
Identificació dels criteris per saber destriar quins canals són més adients per a cada una de les ocupacions objectiu.
Objectiu: determinar el format més adient de currículum i carta de presentació en funció de l'ocupació objectiu i de l'oferta de feina.
Portar un control de les candidatures presentades.
Aquesta acció està destinada a aquelles persones que considerin necessari adaptar el currículum i la carta de presentació per tal d'adreçar-ho a empreses del seu camp professional.
Què és un currículum i les seves funcionalitats.
Què és una carta de presentació i les seves funcionalitats.
La importància de l'adaptació del currículum i la carta de presentació a una oferta de feina.
El currículum i la carta de presentació per a l'autocandidatura.
Registre de les accions realitzades i de candidatures presentades.
Objectiu: desenvolupar les competències necessàries per superar amb èxit l'entrevista de selecció i les proves psicotècniques i professionals.
Aquesta acció està destinada a aquelles persones que necessitin conèixer i millorar com gestionar les entrevistes de treball i altres mecanismes de selecció de personal per part de les empreses contractants.
Circuït i fases del procés de selecció: trucades telefòniques, enviament de currículum i la seva exposició, entrevista i altres elements de selecció, seguiment de l'oferta, etc.
Entrevista de selecció individual: com preparar-la, afrontar-la i avaluar-la.
Proves psicotècniques i professionals: què són, en què consisteixen, com es preparen i com s'avaluen.
Aquesta acció està adreçada a aquelles persones que es plantegin elaborar un projecte d'emprenedoria i a aquelles que tenen un perfil professional susceptible d'autoocupar-se.
La persona emprenedora i la idea: què suposa iniciar un projecte d'emprenedoria.
Competències de la persona emprenedora: el bagatge que es necessita per dur a terme de la millor manera un projecte d'emprenedoria.
Aproximació a les formes jurídiques: aspectes fonamentals a tenir en compte i que es diferencien d'altres alternatives laborals.
Informació dels serveis existents de suport a l'emprenedoria i possibilitats d'accés a aquests serveis.
Adreçament de la persona participant als organismes de suport i assessorament per a projectes d'autoocupació.
Temporalització recomanada: 3 hores.
Bloc adreçat a desenvolupar les competències identificades al llarg del procés com a mancances per incorporar-se al mercat laboral.
Desenvolupament de competències clau.
Acció adreçada a persones que necessitin treballar i aprofundir en l'assoliment de les competències clau en la recerca de feina.
Objectiu: desenvolupar aquelles competències clau que són transferibles a diferents camps ocupacionals.
Desenvolupament de la comunicació, la relació interpersonal, el treball en equip i la disposició a l'aprenentatge mitjançant jocs de rol (rol-playing).
Exercici de les diverses competències mitjançant la generació de situacions fictícies que es poden donar en un entorn laboral real.
Temporalització recomanada: 10 hores.
II) Recursos materials i tècnics.
Els recursos materials per al desenvolupament tècnic de les actuacions que l'entitat beneficiària disposi a l'inici de les actuacions (mobiliari, ordinadors, pissarres, projectors, etc. romandran als punts d'actuació autoritzats durant tot el període d'execució del programa subvencionat i no podran trobar-se en dependències o edificis separats.
Els recursos tècnics necessaris per a la connexió a la xarxa telemàtica per a la gestió del programa són:
Disposar d'un ample de banda en cada punt d'actuació suficient per poder suportar les aplicacions i gestionar el programa: ADSL o fibra òptica.
Els ordinadors del personal tècnic i els que estiguin a disposició de les persones que participen en el programa han de tenir connexió a Internet.
El personal tècnic ha de tenir una adreça de correu electrònic única, pròpia o diferenciada per a cadascun d'ells, exclusiva per al desenvolupament del programa.
Per gestionar, informar i fer el seguiment de les actuacions que es duen a terme, les entitats beneficiàries disposaran de dues eines informàtiques:
- GIA (Gestió Integrada d'Accions): mitjançant aquesta aplicació el personal tècnic de les unitats d'orientació planificarà l'agenda de les actuacions que durà a terme amb les persones participants i les oficines de Treball derivaran les persones demandants d'ocupació que tinguin el perfil adient a les entitats beneficiàries.
El personal tècnic i el personal prospector hi informarà la durada i el resultat de les actuacions en que han participat les persones ateses i el resultat del contacte amb les persones que no inicien l'itinerari d'orientació
- GALILEU: aplicació a través de la qual es recull la informació qualitativa del procés d'orientació i on es registrarà i farà el seguiment de les diverses fases i accions del procés orientador.
L'aplicació Galileu permetrà accedir a la informació que està disponible en les diferents aplicacions del Servei Públic d'Ocupació de Catalunya, als indicadors del mercat de treball, als recursos necessaris en la tasca orientadora i a la informació qualitativa dels processos d'orientació de les persones participants.
Aquesta aplicació permet compartir la informació entre les persones professionals de les oficines de Treball i les entitats beneficiàries, i facilitar d'aquesta manera la traçabilitat del procés realitzat per la persona participant en el programa.
Els accessos a les aplicacions informàtiques que proporciona el Servei Públic d'Ocupació de Catalunya per tal de gestionar les accions del programa s'entenen com a exclusius per a l'actuació sobre les persones participants vinculades al Programa; es verificarà de forma sistemàtica el compliment d'aquesta obligació i el bon ús d'aquests mitjans, i serà motiu de revocació de la subvenció l'incompliment d'aquesta instrucció.
Per al desenvolupament del programa es necessita disposar en cada punt d'actuació, com a mínim, de les següents instal·lacions:
Per al desenvolupament de les accions grupals l'entitat beneficiària ha de disposar de sala/sales d'una superfície mínima de 20 m 2.
Per a les actuacions individuals l'entitat beneficiària ha de disposar de despatx/os d'una superfície mínima de 5m 2, tenint en compte les condicions de privacitat que s'exigeixen.
Les entitats beneficiàries hauran de disposar, a cada punt d'actuació on sol·licitin una unitat d'orientació, com a mínim, d'un despatx per a actuacions individuals i d'una sala per a actuacions grupals, i hauran de tenir un mínim de 5 ordinadors a disposició de les persones que participin en el programa en la sala per a actuacions grupals o en un espai habilitat a aquest efecte.
Les entitats beneficiàries hauran de disposar, a cada punt d'actuació on sol·licitin més d'una unitat d'orientació, com a mínim, d'un despatx per a actuacions individuals i de dues sales per a actuacions grupals, i hauran de tenir un mínim de 5 ordinadors a disposició de les persones que participin en el programa en una de les sales per a actuacions grupals o en un espai habilitat a aquest efecte.
Els espais que les entitats beneficiàries posin a disposició del programa han de garantir les condicions higièniques, de condicionament i de seguretat exigibles per la legislació vigent, i el correcte desenvolupament de les accions subvencionades.
L'elaboració de les guies metodològiques de cadascuna de les accions que preveu l'actuació subvencionada així com el corresponent material didàctic és responsabilitat de les entitats col·laboradores, tenint en compte, en qualsevol cas, les necessitats que cal atendre en funció del tipus de col·lectiu i l'objectiu de les actuacions.
Aquest material s'ha de lliurar al Servei Públic d'Ocupació de Catalunya juntament amb la sol·licitud de subvenció, tenint en compte que cal adjuntar tant el material per al personal tècnic com el material lliurat a les persones demandants durant la seva participació en les diferents accions.
Qualsevol modificació o actualització del material presentat juntament amb la sol·licitud de subvenció s'ha de presentar prèviament al Servei d'Informació i d'Orientació Professional per tal que aquest porti a terme la comprovació i validació d'aquest material.
VI) Personal de les unitats d'orientació
Les unitats d'orientació s'ubicaran en els punts d'actuació autoritzats a la resolució d'atorgament de subvenció i estaran formades pel personal que portarà a terme les actuacions subvencionables previstes a la base 2.1 de l'annex 1 d'aquesta Ordre.
Cada unitat d'orientació haurà de disposar d'una persona tècnica, una de suport, una coordinadora i d'un mínim d'una persona prospectora; tot el personal estarà ubicat en el punt d'actuació on estigui assignada la unitat d'orientació.
Les persones tècniques i coordinadores podran desenvolupar tasques de personal de suport només quan ho autoritzi el Servei Públic d'Ocupació de Catalunya, prèvia petició motivada i per escrit de l'entitat beneficiària, segons model normalitzat.
El personal prospector no podrà en cap cas desenvolupar tasques de personal de suport.
El Servei Públic d'Ocupació de Catalunya comprovarà que el nombre d'unitats d'orientació proposades i autoritzades es correspongui amb el que indica la resolució d'atorgament de subvenció, de forma que es garanteixi la disponibilitat de recursos humans per a la realització de les actuacions atorgades.
Tant a l'inici del programa com en cas de canvi de personal durant la seva execució, l'entitat haurà de sol·licitar l'alta del personal, segons model normalitzat, en les unitats d'orientació dels punts d'actuació on desenvolupen el programa.
L'entitat beneficiària té l'obligació de disposar del personal de la unitat d'orientació durant tot el període d'execució, tenint en compte el període màxim previst en aquest apartat per substituir una persona que causi baixa; l'incompliment d'aquesta obligació serà causa de revocació de la subvenció atorgada per a la unitat d'orientació, d'acord amb el que estableix la base 25.4. c) de l'annex 1 d'aquesta Ordre.
Les entitats beneficiàries amb més d'una unitat d'orientació atorgada podran presentar per a l'inici efectiu de les actuacions la documentació corresponent a un nombre d'unitats inferior al nombre atorgat i disposaran d'un termini màxim de 30 dies naturals des de la data d'inici de la primera unitat per iniciar la resta.
El personal tècnic haurà de disposar d'una llicenciatura o títol universitari de grau en psicologia, pedagogia o psicopedagogia.
En cas que disposi de titulació universitària diferent a la indicada, haurà d'acreditar l'experiència en el Programa d'orientació i acompanyament a la inserció en algun dels 3 exercicis anteriors al de la convocatòria de subvenció.
La resolució de convocatòria podrà concretar aquests requisits, o bé determinar-ne d'altres més específics, en funció de la tipologia d'accions i/o del col·lectiu destinatari.
A cada unitat d'orientació només s'autoritzarà personal tècnic a mitja jornada o a jornada completa.
Una persona tècnica contractada a jornada completa podrà estar assignada a dues unitats d'orientació sempre que a cada unitat realitzi mitja jornada.
En cas que a una persona tècnica se li reconegui durant el desenvolupament del programa una reducció de jornada, l'entitat haurà de presentar el document Alta del personal col·laborador, segons model normalitzat, còpia del contracte de la persona així com del document de reconeixement de la reducció de jornada on consti el percentatge de reducció.
Quan la reducció de jornada sigui superior al 35%, també haurà de presentar la documentació preceptiva per donar d'alta una nova persona tècnica que porti a terme la jornada que s'ha reduït.
La reducció de jornada no afectarà en cap cas al nombre mínim de persones a atendre per unitat d'orientació i, en els casos que la reducció sigui inferior o igual al 35%, no afectarà a la jornada ni al cost salarial de la persona de suport, coordinadora i prospectora de la unitat d'orientació.
La jornada de la persona de suport de cada unitat d'orientació serà el 50% de la jornada de la persona tècnica.
Una persona de suport podrà estar assignada a més d'una unitat d'orientació i la seva jornada a cada unitat serà el 50% de la jornada de la persona tècnica.
En cap cas s'autoritzarà l'assignació d'una persona de suport a un nombre d'unitats d'orientació que superi el 100% de la jornada.
La jornada de la persona coordinadora de cada unitat d'orientació serà el 10% de la jornada de la persona tècnica.
Una persona coordinadora podrà estar assignada a més d'una unitat d'orientació i la seva jornada a cada unitat serà el 10% de la jornada de la persona tècnica.
En cap cas s'autoritzarà l'assignació d'una persona coordinadora a un nombre d'unitats d'orientació que superi el 100% de jornada.
La jornada de la persona prospectora de cada unitat d'orientació serà com a màxim el 30% de la jornada de la persona tècnica.
Es podrà autoritzar en una mateixa unitat d'orientació diferents persones prospectores sempre que la suma de les jornades no superi el 30% de la jornada de la persona tècnica.
Per tal de poder autoritzar el personal de les unitats d'orientació proposat per l'entitat beneficiària, aquesta ha de presentar de forma prèvia a l'inici efectiu de les actuacions la documentació prevista a la base 20.1 de l'annex 1 d'aquesta Ordre.
En cas que una persona tècnica, de suport, coordinadora o prospectora causi baixa durant l'execució del programa per finalització de la relació laboral, per incapacitat laboral temporal, per maternitat o per altres causes, l'entitat beneficiària està obligada a comunicar-ho l'endemà de la baixa o, en cas que aquest sigui festiu, el dia següent hàbil, presentant el document Comunicació de baixa i/o reincorporació de personal col·laborador, segons model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa d'orientació i acompanyament a la inserció en el cercador de Tràmits Gencat.
Així mateix, en els casos que l'entitat no substitueixi la persona que ha causat baixa, haurà de presentar aquest document quan aquesta es reincorpori a la unitat d'orientació.
El període màxim que una unitat d'orientació disposarà durant tot el període d'execució per substituir una persona tècnica, de suport, coordinadora o prospectora que hagi causat baixa és de 48 dies naturals en un període d'execució de 12 mesos, o la part proporcional que correspongui en cas de períodes d'execució inferiors; aquest període s'aplicarà per a cada tipus de personal i no inclourà els processos d'incapacitat temporal inferior a cinc dies naturals.
Per substituir la persona que ha causat baixa d'una unitat d'orientació, l'entitat beneficiària haurà de presentar la següent documentació:
- Imprès Alta del personal col·laborador, que inclourà l'autorització per consultar la data d'alta a la Seguretat Social de la persona que s'incorpora a la unitat d'orientació i, si escau, una sol·licitud motivada d'autorització per desenvolupar tasques de personal de suport.
Així mateix inclourà, per al personal tècnic, l'autorització per consultar a través de la Plataforma d'Integració i Col·laboració Administrativa (PICA) les dades relatives a la titulació universitària i la declaració d'experiència en el programa en algun dels 3 exercicis anteriors al de la convocatòria de subvenció, en cas que no disposi de la titulació universitària preceptiva.
Aquest imprès estarà a disposició de les persones interessades a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa d'orientació i acompanyament a la inserció en el cercador de Tràmits Gencat.
Si escau, juntament amb aquest imprès s'haurà de presentar la següent documentació:
-En el supòsit que es tracti de professionals autònoms, document – contracte entre la persona tècnica o coordinadora o prospectora i la persona responsable de l'entitat beneficiària.
- En cas que el títol universitari del personal tècnic s'hagi expedit abans de l'1 d'octubre de 1991, còpia de la titulació universitària; si l'entitat beneficiària l'ha presentat amb anterioritat al Servei Públic d'Ocupació de Catalunya es podrà substituir la seva presentació per una declaració de l'entitat que digui que no hi ha hagut modificacions, fent constar la data i l'òrgan davant el qual es va presentar la documentació; aquesta declaració està inclosa en el document normalitzat Alta del personal col·laborador.
En el supòsit que sí s'hagin produït modificacions en la documentació presentada o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
En cas que el Servei Públic d'Ocupació de Catalunya detecti errors o mancances en la documentació presentada per l'entitat beneficiària, es requerirà la persona interessada per tal que esmeni els defectes o aporti la documentació preceptiva.
Autorització del personal de la unitat d'orientació
Un cop lliurada tant la documentació per a l'inici de les actuacions com la documentació per incorporacions al llarg del programa, l'entitat beneficiària haurà d'introduir les dades del personal a l'aplicació de gestió del programa (GIA).
Tot el personal tècnic presentat per les entitats beneficiàries serà estudiat cas per cas per comprovar que les seves dades curriculars són compatibles amb el desenvolupament del programa; en cas que el perfil de la persona tècnica s'adeqüi als requisits exigits aquesta persona serà autoritzada per a la realització d'accions mitjançant l'aplicació de gestió del programa.
El personal tècnic i prospector haurà de realitzar la formació específica del programa que determini el Servei Públic d'Ocupació de Catalunya, abans de ser autoritzat per desenvolupar el programa.
La resta de personal de les unitats d'orientació s'autoritzarà un cop es comprovi que la documentació presentada és correcta.
En cap cas es donarà d'alta en el programa una persona d'una unitat d'orientació amb una data anterior a la de registre de la documentació preceptiva.
La formació tindrà caràcter obligatori, l'entitat beneficiària de la subvenció haurà de facilitar l'accés del personal a les accions de formació que el Servei Públic d'Ocupació de Catalunya determini per a aquestes actuacions i el personal té l'obligació d'assistir a totes les sessions formatives a les que estigui convocat.
L'incompliment per part de l'entitat beneficiària de l'obligació de facilitar l'accés del seu personal a les sessions formatives programades pel Servei Públic d ́Ocupació de Catalunya i l'incompliment de l'obligació del personal d'assistir-hi sense motiu justificat, degudament acreditat i comunicat al Servei Públic d ́Ocupació de Catalunya, serà causa de revocació de la subvenció atorgada a la unitat d'orientació.
El personal que hagi participat en accions formatives impartides pel Servei Públic d'Ocupació de Catalunya no haurà de tornar a participar en les accions d'igual contingut que es programin.
IX) Data d'inici de les unitats d'orientació
La data d'inici de cada unitat d'orientació serà la indicada per l'entitat, sempre que presenti correctament la documentació prevista a la base 20.1 de l'annex 1 d'aquesta Ordre i estigui compresa en el termini per iniciar les actuacions que prevegi la corresponent convocatòria de subvencions.
En la data indicada per l'entitat tot el personal de la unitat d'orientació haurà d'estar donat d'alta a la Seguretat Social.
En cap cas s'autoritzarà una data d'inici anterior a la data comunicada per l'entitat ni anterior a la data en que l'entitat registri la documentació establerta a la base 20.1 de l'annex 1 d'aquesta Ordre.
En el supòsit que l'entitat beneficiària presenti documentació d'un nombre d'unitats d'orientació inferior al previst a la resolució d'atorgament, disposarà de 30 dies naturals des de la data d'inici de la primera unitat d'orientació per iniciar la totalitat de les unitats atorgades.
Cada una de les unitats d'orientació proposades per l'entitat i autoritzades pel Servei Públic d ́Ocupació de Catalunya realitzaran el període d'execució que preveu la base 16 de l'annex 1 d'aquesta Ordre.
Data d'inici en el supòsit de requeriment de documentació.
En cas que el Servei Públic d'Ocupació de Catalunya detecti errors o mancances en la documentació presentada per l'entitat beneficiària per a l'inici de la/les unitat/s d'orientació, es requerirà la persona interessada per tal que esmeni els defectes o aporti la documentació preceptiva.
El Servei Públic d'Ocupació de Catalunya verificarà que l'entitat beneficiària ha presentat correctament la documentació requerida i, en aquests casos, la data d'inici de la/les unitat/s d'orientació serà la data en que l'entitat beneficiària registri la documentació requerida, o la data indicada per l'entitat en l'imprès de comunicació de data d'inici, si és posterior a la del registre, o l'última data d'alta a la Seguretat Social del personal de la unitat si aquesta és posterior a les dues anteriors.
L'entitat beneficiària haurà de verificar que la pòlissa d'assegurances d'accidents personals, prevista a la base 23.1 c) de l'annex 1 d'aquesta Ordre, cobreix la totalitat del període d'execució de totes les unitats d'orientació tenint en compte la data d'inici de cada una.
Si no cobreix tot el període d'execució, caldrà que l'entitat aporti, en el termini màxim de dos mesos des de la data d'inici de l'última unitat d'orientació, la documentació que acrediti la cobertura; en cas contrari es considerarà que la/les unitats/s d'orientació finalitza/en en la data en que acaba la cobertura de la pòlissa.
Així mateix l'entitat haurà de verificar que el/s document/s Acreditació de disponibilitat immediata del local de cada punt d'actuació autoritzat en la resolució d'atorgament cobreix la totalitat del període d'execució tenint en compte la data d'inici de cada unitat d'orientació.
Si no el cobreix, caldrà que l'entitat aporti, en el termini màxim de dos mesos des de la data d'inici, un nou document, segons model normalitzat, que acrediti la cobertura; en cas contrari es considerarà que el punt d'actuació finalitza el programa en la data en que acaba la vigència del dret d'ús del local.
Les entitats beneficiàries amb més d'una unitat d'orientació autoritzada en un punt d'actuació han d'estar en disposició de realitzar tutories inicials, almenys un dia a la setmana, en horari de matí i de tarda, d'acord amb les necessitats que detecti l'oficina de Treball.
Per al desenvolupament del programa només s'autoritzarà personal tècnic contractat a mitja jornada o a jornada completa, el qual restarà a disposició del Servei Públic d'Ocupació de Catalunya i reservarà 6 hores setmanals mitjançant les sessions Tutoria inicial, per tal d'atendre les persones que derivi l'oficina de Treball.
En el cas d'una persona tècnica amb una dedicació de mitja jornada reservarà 3 hores a la setmana.
En casos justificats es podrà programar un nombre superior de tutories inicials setmanals, prèvia autorització del Servei d'Informació i d'Orientació Professional.
En cas de personal tècnic al qual se li reconegui una reducció de jornada durant el desenvolupament del programa, el nombre d'hores setmanals que ha de reservar serà proporcional a la seva jornada reduïda.
El personal tècnic atendrà una persona per cada una de les hores reservades i la resta de la seva jornada la dedicarà a realitzar les actuacions que li exigeix el programa.
Si en els 2 dies laborables anteriors a una data posada a disposició del Servei Públic d'Ocupació de Catalunya, l'oficina de Treball corresponent no ha derivat cap persona, el personal tècnic podrà disposar d'aquestes hores per a la resta d'accions.
El personal tècnic haurà de donar d'alta a la seva agenda de l'aplicació de gestió del programa les sessions setmanals de Tutoria inicial durant tot el període d'execució del programa excepte els últims quinze dies hàbils.
L'entitat beneficiària té l'obligació de crear un expedient individual que acompanyi la persona demandant durant tot el procés d'orientació, que faciliti la intervenció del personal tècnic que actua amb la persona participant en les diferents accions i contribueixi a donar una informació detallada a la persona participant dels compromisos d'accions que cal desenvolupar, els objectius específics i les pautes que ha de seguir per assolir aquests objectius.
L'expedient individual constitueix el document indispensable i insubstituïble per a la justificació administrativa del programa i, per tant, de les persones participants.
Aquest expedient es començarà a elaborar des del primer moment en què la persona iniciï la seva participació en el programa, de tal manera que a cada persona atesa li correspondrà un únic expedient.
Els documents que han de constar a l'expedient són:.
Diagnòstic inicial de la persona tècnica sobre la primera presa de contacte amb la persona participant, on s'especificaran amb detall les valoracions que es facin a partir de les potencialitats i mancances detectades que siguin rellevants per al procés d'inserció.
El diagnòstic inicial també podrà ser la impressió de la pantalla de la fase inicial registrada a l'aplicació Galileu, amb les ampliacions i/o modificacions que hagi introduït el personal tècnic de l'entitat beneficiària..
Pacte d'itinerari: a partir del diagnòstic realitzat, cal relacionar les diverses actuacions a realitzar, consensuades amb la persona participant, i l'objectiu que es pretén aconseguir.
Aquest document estarà a disposició de les entitats beneficiàries a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa d'orientació i acompanyament a la inserció en el cercador de Tràmits Gencat.
També es pot trobar informació a la pàgina web del Servei Públic d'Ocupació de Catalunya ( http://serveiocupacio.gencat.cat/ca/inici/ ) i no pot ser objecte d'esmena o modificació..
Control d'assistència: on constaran les sessions realitzades per les persones participants.
Es registraran els aspectes tractats en cada sessió i es detallaran les accions que ha realitzat la persona participant, indicant el codi de l'acció, el NIF de la persona tècnica que l'ha realitzat, el dia i l'hora d'inici, la durada i el codi de resultat de l'acció, i la signatura de la persona participant.
Aquest document estarà a disposició de les entitats a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa d'orientació i acompanyament a la inserció en el cercador de Tràmits Gencat.
També es pot trobar informació a la pàgina web del Servei Públic d'Ocupació de Catalunya ( http://serveiocupacio.gencat.cat/ca/inici/ ).i no pot ser objecte d'esmena o modificació.
La persona participant ha de signar el control d'assistència cada vegada que assisteixi a una actuació a l'entitat beneficiària.
Si l'actuació suposa assistir en diferents dies, la persona participant signarà cada un dels dies que assisteixi i sempre amb posterioritat a la finalització de la sessió en la que ha participat..
Còpia del DNI/NIE de la persona participant..
A mesura que la persona participant vagi realitzant actuacions, el personal tècnic de l'entitat beneficiària podrà elaborar un informe de seguiment sobre els continguts i temes tractats en cada una de les sessions, el grau de motivació i implicació de la persona participant, el nivell d'assoliment d'objectius, la planificació de properes actuacions i tota aquella informació que sigui rellevant per a la millora de l'ocupabilitat de la persona participant..
Currículum Galileu (fitxa ciutadà): document base per realitzar l'entrevista inicial i procedir a realitzar les millores i modificacions necessàries..
Currículum de la persona demandant, que s'anirà treballant i millorant al llarg de l'itinerari..
Informe de tancament, on la persona tècnica farà constar la informació recollida en la tutoria de tancament així com en quin moment la persona participant abandona l'acció i els motius d'aquest abandonament..
Si escau, document de seguiment de candidatures, segons model normalitzat.
L'original d'aquest expedient individual ha de restar al punt d'actuació autoritzat de l'entitat subvencionada a disposició del Servei Públic d'Ocupació de Catalunya durant tot el període de desenvolupament del programa i guardat durant un termini mínim de 5 anys, juntament amb qualsevol altre tipus de documentació aportada per la persona participant (justificants, certificats mèdics, etc.).
Aquest termini es computarà a partir del moment en què finalitzi el període establert per presentar la justificació econòmica per part de l'entitat beneficiària.
L'entitat beneficiària està obligada al secret professional i aquesta obligació subsisteix en qualsevol cas.
XII) Distribució de les unitats d'orientació atorgades
El nombre d'unitats d'orientació resolt per punt d'actuació no podrà ser modificat per l'entitat beneficiària durant el desenvolupament del programa.
Només en casos suficientment justificats, la persona titular de la Direcció del Servei Públic d'Ocupació de Catalunya, podrà autoritzar de forma expressa la variació del nombre d'unitats, prèvia petició motivada per l'entitat.
XIII) Seguiment de la qualitat.
Tota la documentació requerida per al desenvolupament del programa ha de restar a disposició del Servei Públic d'Ocupació de Catalunya, especialment l'expedient individual complet de la persona que participa en les accions.
El Servei Públic d'Ocupació de Catalunya articularà mecanismes de seguiment de les accions a fi d'assegurar la qualitat en l'atenció de les persones participants.
Amb la finalitat de dur a terme aquest seguiment, el Servei Públic d'Ocupació de Catalunya realitzarà visites als centres subvencionats i farà seguiments a les persones ateses.
Sens perjudici del seguiment realitzat des de la unitat gestora del programa subvencionat, l'entitat beneficiària haurà de disposar de qüestionaris propis que permetin conèixer el grau de qualitat percebuda per la persona participant, amb l'objectiu de l'avaluació interna de l'entitat.